NaiveNeuron/SloPal huggingface dataset:
Hrušovský, Pavol, podpredseda NR SR (2010-12-14):
Panie poslankyne, páni poslanci, pod návrhom je podpísaných celkom 17 predkladateľov. Ktorí z navrhovateľov ešte sa pridávajú k pánovi poslancovi Feckovi a sťahujú tretí bod pozmeňujúceho návrhu z hlasovania? (Reakcie z pléna.) Prosím, prihláste sa na svetelnej tabuli. (Ruch v sále.) Panie poslankyne, páni poslanci, prepáčte, ale hlasujeme o vážnej veci, preto sa tomu prispôsobme. (Reakcia poslanca.) Pán poslanec Kalist.
V. Veteška, podpredseda NR SR: (2006-03-15):
Otváram všeobecnú rozpravu. Písomne sa nikto do rozpravy neprihlásil. Pýtam sa, kto sa ústne hlási do rozpravy? Vyhlasujem rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona o podpore v pôdohospodárstve a rozvoji vidieka . Vládny návrh ste dostali ako tlač 1508. Návrh na jeho pridelenie na prerokovanie výborom máte v rozhodnutí č. 1569. Prosím ministra pôdohospodárstva Slovenskej republiky pána Zsolta Simona, aby návrh zákona uviedol.
Zahorčák, Viliam, poslanec NR SR (2024-06-14):
Ďakujem pekne za slovo. Pán kolega Hargaš, vy vo svojom vystúpení ste hovorili o tom, že ak rada zanikne, nebude sa mať kto zastať zamestnancov. Tak sa vás pýtam, ako sa rada zastala tých zamestnancov, ktorých odvolávala predchádzajúca vláda alebo predchádzajúce vlády, keď zrušili alebo umožnili, aby sa odvolali bez dôvodov. Nijako, pretože jednoducho tú kompetenciu stratila. A to platí doposiaľ.
Danko, Andrej, podpredseda NR SR (2024-05-02):
Vážené panie poslankyne, vážení páni poslanci, otváram desiaty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanec Dubovický a Majerský. Pokračujeme v prerušenej rozprave v prvom čítaní o vládnom návrhu zákona, ktorým sa dopĺňa zákon č. 543/2012 Z. z. o ochrane prírody a krajiny, tlač 270. Prosím podpredsedu vlády a ministra životného prostredia Tomáša Tarabu v zastúpení pána Dušana Keketiho, ministra cestovného ruchu a športu, aby zaujal miesto určené pre navrhovateľov, a spravodajkyňu z výboru pre pôdohospodárstvo a životné prostredie poslankyňu Zuzanu Matejičkovú, zastúpená takisto pánom Kalivodom, poslancom Kalivodom, aby zaujali obaja miesto na to určené. Ďalšou v poradí z písomne prihlásených rečníkov do rozpravy, tak ako by sme mali pokračovať, je poslankyňa Remišová. Pani poslankyňa Remišová nie je v sále. Alebo, pán poslanec Pročko, procedurálny? Prosím.
Paška, Pavol, predseda NR SR (2013-05-15):
Hlasujeme o bodoch 3 a 4. (Hlasovanie.) 144 prítomných, 2 boli za, 79 bolo proti, 63 sa zdržalo. Tieto body sme neschválili.
Pellegrini, Peter, podpredseda NR SR (2020-09-02):
Prezentujme sa a hlasujme o tomto návrhu prerokovať tento návrh v skrátenom legislatívnom konaní. (Hlasovanie.) Prítomných 97 poslancov, za hlasovalo 83, zdržalo sa 13 poslancov, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Preto hneď pristúpime k prvému čítaniu o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, ktorý má tlač 233. Poprosím pána ministra Slovenskej republiky Mareka Krajčího, aby vládny návrh zákona uviedol. Návrh na pridelenie výborov je v rozhodnutí č. 227. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľovi zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov , tlač 233.)
Bugár, Béla, podpredseda NR SR (2017-05-10):
Na vystúpenie pani poslankyne s faktickými poznámkami dvaja. Nech sa páči, pán poslanec Fecko.
Figeľ, Ján, podpredseda NR SR (2013-09-24):
Pán Novotný, chcete reagovať. (Záporná reakcia z pléna.) Ďakujem pekne, týmto vyhlasujem všeobecnú rozpravu za skončenú. Pán navrhovateľ, nech sa páči.
P. Hrušovský, predseda NR SR: (2004-09-07):
Otváram rozpravu o tomto bode programu. Pýtam sa prítomných pánov poslancov, či sa chce okrem pána poslanca Béreša prihlásiť do rozpravy ďalší poslanec. Konštatujem, že nie. Vyhlasujem možnosť ďalších prihlášok do rozpravy za skončenú. Pán poslanec Béreš. V. Béreš, poslanec: Ďakujem pekne. Vážený pán predseda, vážené panie poslankyne, poslanci, vážený pán minister, dovoľte len veľmi krátky príspevok k predmetnému zákonu. Samozrejme, v zásade súhlasím s jeho znením, akurát mal by som jednu možno takú poznámku, ktorá sa týka cudzincov, ktorí vlastne dostali pobyt, môžu teda legálne vlastne bývať a žiť na území Slovenskej republiky, ale v zmysle tohto zákona nemajú možnosť zapojiť sa do stavebného sporenia. Tým pádom súvisí to aj so získavaním štátnej prémie a podobne. Čiže sú to vlastne benefity a všetky veci, ktoré súvisia s týmto stavebným sporením. Takže tento pozmeňujúci návrh predložím až teda vo výbore pre verejnú správu počas jeho ďalšieho prerokúvania, len rád by som bol teda ešte predtým, keby sa mohol aj pán minister príp. k tomu vyjadriť, či by nebolo možné podporiť napr. aj občanov tým pádom Európskej únie, ktorí sú teda cudzinci, ale majú teda legálny pobyt na území Slovenskej republiky a chceli by sporiť. Ďakujem veľmi pekne.
A. Belousovová, podpredsedníčka NR SR: (2007-02-06):
Pán poslanec Lebocký, vy ste sa prihlásili už vtedy, keď som uzatvorila možnosť prihlásiť sa s faktickými poznámkami, takže na predchádzajúce faktické poznámky bude reagovať pani poslankyňa Tkáčová.
Grendel, Gábor, podpredseda NR SR (2021-06-30):
S reakciou na faktické poznámky pán poslanec Šutaj Eštok.
Simon, Zsolt, poslanec NR SR (2014-09-09):
Ďakujem. Pán kolega Chren, neboli ste ani ostrý, ani prísny na kolegov zo SMER-u. Je pravdou, že žiadna mimoriadna udalosť, ktorá by hrozila Slovenskej republike, nehrozí, keby tento zákon nešiel v skrátenom konaní, ale v riadnom konaní. Nič hrozného, mimoriadneho by sa nestalo. Ale je faktom, že politická strana SMER rozhodla, že toto musí byť vykonané do nejakého termínu. ÚV sa rozhodlo a strana to vykoná. Problém ale je v tom, že v ostatnej časti na samom začiatku ste, kolegyne a kolegovia zo SMER-u, znemožnili občanom tejto krajiny naplniť svoje ústavné právo prostredníctvom ich zvolených poslancov predkladať návrhy v tejto Národnej rade. Vy ste sa, na jednej strane sa tvárite, že ľuďom pomáhate, a na druhej strane sa vysmievate občanom, ktorí poslali do tejto Národnej rady poslancov, ktorí nie sú za SMER. A za toto by ste sa mali hanbiť. A toto by ste, pán kolega, ja by som navrhol, aby ste svoje vystúpenie o toto doplnili. Ďakujem.
Bugár, Béla, podpredseda NR SR (2018-10-17):
Na vystúpenia pána poslanca, áno, na vystúpenie pána poslanca jediná faktická poznámka. Pán poslanec Kaliňák, nech sa páči.
Blanár, Juraj, podpredseda NR SR (2023-06-27):
Pán poslanec Kyselica s faktickou poznámkou.
Gašpar, Tibor, podpredseda NR SR (2024-09-11):
Ďakujem, pán poslanec. Ďalej pán poslanec Dubovický. Nech sa páči, máte slovo.
P. Paška, predseda NR SR: (2008-04-10):
Pán poslanec Ivančo, reakcia.
Nicholsonová, Lucia, podpredsedníčka NR SR (2016-05-18):
Pán poslanec Klus, nech sa páči.
Kočiš, Eduard, poslanec NR SR (2021-10-26):
Ďakujem za slovo, pán predseda. Pán kolega Kmec, naozaj s vami musím súhlasiť, že prioritne cena plynu rozhoduje o prioritnej cene elektrickej energie, pretože to, čo dokážeme vyrobiť z plynu, dostatočne konšpiruje alebo kooperuje s výrobou elektrickej energie z jadra, ktorú na Slovensku máme. Jedna vec je spotová cena, čo je fajn, čo je jednoducho jedna z položiek. Ale druhá vec je priamy nákup cez Ruskú federáciu ako cez priameho exportéra. Čiže tam si naozaj vieme vyrokovať alebo urobiť iné ceny, ako to majú okolité krajiny. Správne ste poznamenal, že akú cenu dokázalo si vyrokovať nielen Maďarsko, ale za takú istú cenu odoberá ten plyn z Ruskej federácie aj Srbsko. Čiže naozaj rozdiel platiť za 1 000 m3 245 eur, 244 alebo 270. Niekto si povie, že je to rozdiel nejakých 25 euro, no ale keď si to prepočítame na počet odobratých metrov kubických, ktoré naozaj máme a ktoré k nám pritekajú, tak je to značná, obrovská čiastka. Vo svojej rozprave ste opäť veľmi kultivovane a veľmi zodpovedne oboznámil situáciu s tým, že áno, západná Európa, západné krajiny, časti Európskej únie nám tu pretláčajú tú „tzv. zelenú energiu“, ale Slovensko nie je krajina, ktorá by mala dostatočný počet veterných dní, ktoré by dokázali vyrobiť určitý počet elektrickej energie z tých veterných turbín, alebo aby sme mali až taký vysoký počet (rečník si odkašľal), pardon, slnečných dní, aby sme dokázali vyrobiť z tej fotovoltaiky toľko slnečnej, teda toľko tej elektrickej energie, koľko naozaj aspoň sčasti vieme zadistribuovať do prenosovej sústavy. Takže naozaj orientovať sa, nehovorím, že výlučne na Východ, ale je to jedna z veľkých možností, ako dopracovať sa k lepším cenám.
Belousovová, Anna, poslankyňa NR SR (2011-03-31):
Ďakujem. Tak v prvom rade by som chcela reagovať v jednom balíku na pána podpredsedu Bugára a pána Dostála. Vy ste neuviedli argumenty, na rozdiel odo mňa, a postupujete tak, ako niekto, koho kritizujete, že keď je nedostatok argumentov, tak pracujú nervy a urážate. Hovoriť o tom, či ovládam slovenčinu, či rozumiem a podobne. Neučte ma slovenčine, dajte prečítať právnikom ten článok o miestnom referende, ktoré sa dá vysvetliť aj tak, ako som povedala. Ja si za tým stojím. Vy ste hovorili, pán Bugár, aj o tej, aj o dôvere, ešte vo svojom vystúpení. Viete, ale platí: Dôveruj, ale preveruj. Maďara tri razy! Skúsenosti historické na Slovensku. Takže. (Potlesk.) 	A ďakujem pánovi Senkovi, že pripomenul geografické názvy, lebo skutočne v tých učebniciach, však vám ich donesiem, bolo Felvidék, a učili sa to deti slovenských občanov, budúci slovenskí občania. To nechcete vidieť? A povedali, že pre nich je vžité a zaužívané, že Slovensko je Felvidék. Ale to znamená Horná zem. A ja nežijem na žiadnej Hornej zemi, ja žijem na Slovensku. Ak niekoho straší, ako Maďarov, fantómové bolesti za nejakým odrezaným Horným Uhorskom, tak nech si dajú lieky na hlavu, aby ich to prestalo bolieť, pretože nikdy Horné Uhorsko nemali, nikdy to nebolo ich. A politika Budapešti, na ktorú poukázal pán Zelník, aj na to, na čo je zákon potrebný. No presne na to, aby v koalícii dokázalo politické víťazstvo, dokázala strana HÍD. Ten zákon nie je potrebný na nič iné. Choďte sa opýtať tých vašich Maďarov, pán Bugár, že či ten zákon potrebujú. Viete, čo potrebujú? Prácu, vám povedia. Dones nám, Bugár, prácu, lebo tu je nezamestnanosť. A to podľa toho vás budú hodnotiť, vaše výsledky vo vládnej koalícii. Nie podľa tých šovinistických všelijakých rečí.
Zmajkovičová, Renáta, podpredsedníčka NR SR (2013-05-21):
Pán poslanec Viskupič.
Marcinková, Vladimíra, poslankyňa NR SR (2024-01-23):
Ďakujem veľmi pekne, pán predsedajúci. Zuzka, ďakujem za tvoj, za tvoj príspevok a mne pri ňom napadlo, či si spomínajú občania a občianky Slovenska na tvár predsedu jednoty dôchodcov, ktorá sa v kampani zjavovala často jednak po boku pána predsedu HLAS-u a jednak po boku pána predsedu SMER-u, doslova bola bitka o to, kto sa zalíška dôchodcom a seniorom viac, kto im sľúbi viac. A ja sa pýtam, komunikuje teraz niekto z tejto vládnej koalície o tom, čo hrozí seniorom, čo hrozí dôchodcom, keď bude prijatá táto novela? Povedal im niekto, že sa môžu začať báť, pretože podvody, ktoré sa na nich páchali, sa budú páchať v oveľa väčšej miere, pretože páchateľom nebude nič hroziť, či už pôjde o okrádanie, či už pôjde o podvody, ktoré sú známe tým, že vylákajú od dôchodcu úspory a spravia to dokonca v ich vlastnom dome. Vedia o tom tí seniori, ktorí stáli na tlačovkách a pomáhali tejto vládnej koalícii ovládnuť Slovensko? Ja som presvedčená o tom, že keby vedeli, čoho sa dopustíte, tak by vám tú podporu nedali. Pretože načo je im tristo eur k Vianociam, keď prídu o celoživotné úspory hneď pri prvom pokuse nejakého kriminálnika, ktorý za to nebude ani len potrestaný, keď sa prijme táto novela. Veď nič tým ľuďom, ktorí si siahnu na bezbranných seniorov, na bezbranných dôchodcov, nebude hroziť, či ich okradnú doma, či ich okradnú na ulici, či sa dopustia podvodu na týchto ľuďoch. A to nielen u seniorov, ale presne ako povedala Zuzka, čo rodiny s deťmi? To sa bude človek báť ísť na ulicu? Pretože ktokoľvek ho tam okradne, keď ho odzbrojí ešte aj od auta, ešte aj to je suma, za ktorú nič nebude tomu človeku hroziť okrem podmienky. Takéto eldorádo ste tu pre ľudí pripravili? Vďaka.
Pellegrini, Peter, predseda NR SR (2023-12-12):
Prosím, prezentujme sa a hlasujme o pozmeňujúcom návrhu pána poslanca tak, ako uviedla pani spravodajkyňa. (Hlasovanie.) Prítomných 130 poslancov, za 96, zdržali sa 32, nehlasovali 2 poslanci. Konštatujem, že sme tento návrh schválili.
Laurenčík, Milan, podpredseda NR SR (2022-05-24):
Pán poslanec Marek Kotleba s faktickou poznámkou.
Kremský, Peter, poslanec NR SR (2023-06-20):
Manipulujete parlament, pán predsedajúci.
Paška, Pavol, predseda NR SR (2014-07-01):
(Hlasovanie.) 139 prítomných, 61 za, 32 proti, 46 sa zdržalo. Návrh sme neschválili.
E. Bauer, poslankyňa: (2002-11-06):
Ďakujem.
Vitteková, Anna, poslankyňa NR SR (2010-10-20):
Ďakujem pekne. Ja by som chcela len povedať, že vlastne neviem, na čo pán poslanec reagoval, pretože dôvodová správa presne hovorí, aká je skutková podstata tohto trestného činu. A hovorí sa tam o úmysle, nemôže ísť ani o prípravu. Je to úplne jasné. Dôvodová správa zodpovedá tomu, čo navrhujú naši poslanci. Takže, prosím, ja viem, že ste chceli oponovať, len, bohužiaľ, nedáva to zmysel. Ďakujem.
Ďuriš Nicholsonová, Lucia, podpredsedníčka NR SR (2018-09-12):
Pán poslanec Pamula.
Poliačik, Martin, poslanec NR SR (2016-04-19):
Pán kolega Lipšic, ste mi pripomenuli teraz jednu epizódu, ktorá je šesť rokov stará, z roku 2010. A keď sa malo ísť písať programové vyhlásenie vlády, tak na tom prvom stretnutí, na ktorom sa dávali ešte iba tézy dohromady, tak tam si spomeniete, že Richard Sulík povedal, že, chalani, nepíšte prieniky, že ja to spravím. A mal to pripraviť na to druhé stretnutie, kde sme mali dať tézy pre programové vyhlásenie dohromady. A, samozrejme, ja to spravím v jeho podaní bolo, že mi zavolal, že, Martin, prosím ťa, priprav na ďalšie stretnutie. A ja som to robil vlastne celú noc. A to sme iba skúmali, že aké sú programové prieniky strán, ktoré do tej vlády išli. A potom boli dve dvojdňové stretnutia, kým sme vôbec tie tézy dali dohromady a mesiac sme robili na programovom vyhlásení vlády v roku 2010. A enem, enem sa to stihlo, jak si dobre pamätám. To je prvá vec, ktorú ste mi pripomenuli. A druhú, som si spomenul znovu na tú jednu vetu, že ono je to vláda kontinuity. A už mi to teraz celé dáva dohromady. Oni na tom nemuseli toľko pracovať, lebo oni iba pokračujú v tom, čo vlastne tá vláda pred nimi doteraz robila, a prilepili k tomu tých 90 % vybojovaných a bolo to hotové, hej. Takže oni nemuseli noci a dni tráviť na to, aby napísali programové vyhlásenie vlády. Oni si povedali: a pozrite sa, kopec sme nesplnili predchádzajúce štyri roky, to skopírujeme nanovo, 90 % od Bugára prilepíme, máme to celé hotové. SIEŤ už ani nič nechcela, a preto to vlastne... No tak, 92 (vyslovené s pobavením). SIEŤ už ani nič nechcela, lebo tá v podstate, jak hovorí Samo Trnka, zozadu a bez lásky to jednoducho musela nejakým spôsobom pretrpieť. A preto to tak rýchlo vlastne... (Prerušenie vystúpenia časomerom.)
Martvoň, Anton, poslanec NR SR (2014-10-16):
Ďakujem pekne. Pán poslanec Kaník, no, chcel som tiež na to zareagovať, že už sme v druhom čítaní, ale ste to zbadal skôr. Ale chcem povedať toľko, ja si nemyslím, že to je zlé, keď bude vnútorný systém evidencie takýchto podnetov a takýchto problémových situácií. Práve to je dobré, lebo bude potom existovať nejaká evidencia, aby sa zamedzilo tomu, aby niekto krivo obviňoval zamestnávateľov alebo ich dokonca vydieral. A potom aby sa tu neobjavovali také indivíduá, ako je Hlina, ktorí to potom zneužívajú na vlastnú politickú kampaň. Čiže ja si myslím, že práve to je dobré, že bude vnútorný systém takejto evidencie u zamestnávateľa ako taký.
Grendel, Gábor, podpredseda NR SR (2021-06-30):
Pridajte ešte, prosím. Nedá sa? Nevadí, tak vás ešte zapneme potom, keď uplynie čas.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 96 poslancov, proti 8 poslanci, zdržalo sa 32 poslancov. Konštatujem, že návrh pána poslanca Kvorku sme schválili.
Grendel, Gábor, podpredseda NR SR (2022-09-20):
Ďakujem pekne. Otváram rozpravu o tomuto bodu. Do rozpravy som nedostal žiadnu písomnú prihlášku, preto sa pýtam, či má niekto záujem prihlásiť sa do rozpravy ústne. Nikto. Končím možnosť prihlásiť sa ústne do rozpravy a vyhlasujem rozpravu za skončenú. Želá si záverečné slovo pani navrhovateľka? Nie. Pán spravodajca?
Grendel, Gábor, podpredseda NR SR (2020-11-24):
(Zaznievanie gongu.) Panie poslankyne, páni poslanci, pristúpime k prvému bodu programu, ktorým je návrh na zmeny v zložení výborov Národnej rady Slovenskej republiky . Návrh máte rozdaný ako tlač 335. Otváram rozpravu k tomuto bodu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. A pristúpime k hlasovaniu, kolegyne, kolegovia (zaznievanie gongu), pristúpime k hlasovaniu o návrhu uznesenia k návrhu na zmeny v zložení výborov, tak ako je to uvedené v tlači 335. (Ruch v sále. Zaznievanie gongu.) Pristúpime k hlasovaniu o návrhu na zmenu v zložení výborov v tlači 335. Prosím, prezentujme sa a hlasujme. (Hlasovanie.) Prítomných 93 poslancov, za 92, proti nikto, nezdržal sa nikto, nehlasoval 1 poslanec. Konštatujem, že sme schválili navrhnuté uznesenie k zmene vo výbore. V rokovaní budeme pokračovať návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Návrh vlády má parlamentnú tlač 336. Prosím pána ministra zdravotníctva Slovenskej republiky Marka Krajčího, aby návrh vlády odôvodnil.
Pročko, Jozef, poslanec NR SR (2024-01-10):
Keďže máme taký pekný vzťah zase, pán Danko, ja by som sa chcel spýtať, zajtra teda pôjdeme tých dvanásť hodín? Ako to povedal Pellek, lebo máme tu, máme tu, teda alebo v piatok. Aký je proces teda, keby ste boli taký dobrý, pán Danko.
Viskupič, Marián, poslanec NR SR (2022-11-30):
Ďakujem pekne. No ja ďakujem, samozrejme, za všetky pripomienky, nestihnem sa ku všetkým vyjadriť. Ja to poviem inak. Dnes má vláda jednu mantru, proste rozpočet je stále prezentovaný ako pomoc všade a pre všetkých. Bohužiaľ, ani to tak nie je, ale proste áno. Vláda ale však nehovorí o tom, že rozpočet aj berie, berie firmám, berie ľuďom, berie formou daní, odvodov, rôznych poplatkov, no a čím viac hodnotí ten rozpočet, odčerpá z ekonomiky, tým menej je potom tá ekonomika konkurencieschopná voči, vnútorne, ale aj voči zahraničiu. A, vážení koaliční poslanci, ono je, to je na pána Kuriaka, práveže ono je ľahké, populistické hovoriť, že schváľme rozpočet, ktorý má pre všetkých a pre každého. To je ľahké. To, čo hovoríme my, je ďaleko ťažšie, že nemôžme každému rozdať, nemôžme proste zaplaviť krajinu peniazmi, lebo to vo finále ľuďom poškodí. A prosím, toto si ale uvedomte, že ak súhlasíte a budete súhlasiť s týmto rozpočtom, tak okrem ohromného zadlženia to znamená aj súhlas so zvyšovaním daní. Zdanené boli už úspory v II. pilieri, to je podľa mňa, to je podľa mňa dôchodková lúpež storočia. Máme tu na stole, a budeme o tom rokovať, strojnásobenie a rozšírenie osobitného odvodu. Toto pokriví a postihne rôzne, rôzne odvetvia. Daň z osobitnej stavby, daň namierená na ropu, proste plus ďalšie, ďalšie škodlivé nápady, ale aj toto hovorte, keď hovoríme, že ako všetkým a všade pomáhame. Hovorte aj to, že tá škôlka v tej, v tom akomkoľvek meste bude stáť ďaleko viacej, lebo tým samosprávam ste tie peniaze zobrali, dali ste ich rodičom, ale tí rodičia ich zaplatia za drahšiu škôlku, lebo tie obce niektoré nevedia zostaviť rozpočet, pretože na rozdiel od ministra financií, ony musia bežný rozpočet zostavovať vyrovnaný, nie napísať si... (Prerušenie vystúpenia časomerom.)
Zvolenská, Zuzana, ministerka zdravotníctva SR (2013-02-05):
Ďakujem pekne. Vážená pani predsedajúca, vážené panie poslankyne, páni poslanci. Zámerom predloženého vládneho návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, je riešenie aplikačných problémov, ktoré vyplynuli z doterajšej praxe pri uplatňovaní tohto zákona. Navrhuje sa zrušenie vydávania rozhodnutí o zriadení centra, keďže v praxi neprinieslo žiadny kvalitatívny efekt. Takisto sa precizujú ustanovenia upravujúce označenia univerzitnej a fakultnej nemocnice. Pre záchrannú zdravotnú službu sa navrhuje spresnenie, ustanovenie upravujúcich žiadosť o vydanie povolenia na prevádzkovanie ambulancie záchrannej zdravotnej služby a ustanovení o kritériách hodnotenia žiadostí na ich prevádzkovanie. Mení sa doba platnosti povolenia na prevádzkovanie ambulancie záchrannej zdravotnej služby. Takisto poskytovateľovi záchrannej zdravotnej služby sa rozširuje okruh jeho povinností. Navrhuje sa, aby podrobnosti o náležitostiach hodnotení žiadostí o vydanie povolenia na prevádzkovanie ambulancie záchrannej zdravotnej služby upravil všeobecne záväzný predpis, ktorý vydá Ministerstvo zdravotníctva Slovenskej republiky. Takisto sa v tomto návrhu dopĺňa nové zdravotnícke povolanie, povolanie zubný asistent a zriaďuje sa nová stavovská organizácia Slovenská komora zdravotníckych záchranárov. Upravuje sa zoznam automatických uznávaných špecializácií lekárov a zubných lekárov podľa smernice Európskeho parlamentu a Rady z roku 2005/36 ES o uznávaní odborných kvalifikácií. V súvislosti s utajeným pôrodom sa precizujú ustanovenia o vykonaní úhrady za poskytnutú zdravotnú starostlivosť v tomto prípade. Navrhuje sa, aby Ministerstvo zdravotníctva Slovenskej republiky ustanovilo všeobecne záväzným právnym predpisom podrobnosti o poučení, ktoré predchádza informovanému súhlasu pred vykonaním sterilizácie osoby, ako aj vzory informovaného súhlasu pred vykonaním sterilizácie v štátnom jazyku a v jazykoch národnostných menším. Upravuje sa aj náplň preventívnej urologickej prehliadky a v rámci preventívnej gastroenterologickej prehliadky sa dopĺňa skríning rakoviny konečníka a hrubého čreva. Vážená pani predsedajúca, vážene panie poslankyne, vážení páni poslanci, dovoľte mi požiadať vás o podporu predloženého návrhu zákona. Ďakujem pekne.
P. Hrušovský, predseda NR SR: (2002-11-06):
E. Černá, poslankyňa: ... prideliť ústavnoprávnemu výboru, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbor, ktorému bol uvedený návrh pridelený, ho prerokoval v lehote do 8. novembra 2002 a gestorský výbor v lehote do 11. novembra 2002.
Škripek, Branislav, poslanec NR SR (2013-12-18):
Ďakujem za slovo. Ospravedlňujem sa za meškanie. Vážené panie poslankyne, vážení páni poslanci, vážení prítomní, v súlade s § 73 ods. 1... (Prerušenie vystúpenia predsedajúcou.)
Kotleba, Marek, poslanec NR SR (2020-04-23):
Ďakujem za slovo. Pán Pollák, vraveli ste tu o rovnosti príležitostí, ale neviem si to celkom vysvetliť, keďže nechcete segregované školstvo a na základe čoho budete potom vyberať tých žiakov, ktorí nebudú môcť opakovať ročník, lebo práve toto mi príde rasistické, že jedna časť obyvateľstva bude môcť opakovať ročník a druhá časť nebude môcť opakovať ročník. Či práve toto naozaj nebude rasistické. Tak treba sa na to asi lepšie pozrieť potom. Dobre? Ďakujem.
Danko, Andrej, podpredseda NR SR (2024-01-23):
Pani poslankyňa Hanuliaková, pripraví sa poslankyňa Kalmárová. Pani poslankyňa Hanuliaková nie je v sále. Vystúpi pani poslankyňa Kalmárová a po nej pán poslanec Dostál. Nech sa páči, pani poslankyňa.
Vašečka, Richard, poslanec NR SR (2012-11-06):
Ďakujem. Pán poslanec Chren, pred chvíľou som pri hlasovaní zahlasoval za váš návrh ohľadom ekonomických stimulov a myslím, že v tej oblasti ste dobrý, aj ako vás vnímam z predchádzajúcich období. A toto vystúpenie bolo také naozaj, ako ste to nakoniec trocha priznali. Zdá sa mi to také nevhodné a neférové. Niekoľkokrát ste napadli aj priamo pána predkladateľa, ale aj ďalších ľudí. Použili ste slovo ako bigotnosť, obmedzenosť, narážky, osobné narážky, narážky na sexuálny život, označili ste týchto ľudí za frustrovaných, nafúkaných. Obviňovali ste z patentovania si rozumu. Treba povedať, že pán poslanec Škripek predložil petíciu, ktorú mu podpísalo jedenásťtisíc voličov alebo resp. občanov, nielen voličov, pardon, ktorí jasne žiadajú takúto vec. Nie je to nejaký jeho súkromný výmysel. Ďalej myslím, že ste dosť zavádzali vo svojom vystúpení, pretože táto sloboda tu zostáva. Možnosť výberu stále zostáva, len tí dospelí budú musieť si vyberať mimo dosahu detí a mládeže. Navyše ukázal konkrétne ukážky, ktoré sú dnes bežné a ktoré naozaj teda nie sú obyčajným dokumentačným znázorňovaním nahoty, ale spôsobom takým, ktorý by mal zostať pre ľudí zrelých, aby to posúdili. Na tom sa zhodneme. Mne prišlo, že to vaše vystúpenie bolo podnietené skôr takou frustráciou, že vám neprechádzajú tie návrhy. Zahlasovalo za nich 13 – 14 ľudí, čo je naozaj veľká bieda. Prídete mi ako taký malý nahnevaný frustrovaný liberál a ešte sa priznáte, že nemáte deti, a budete tu poučovať. Nikto neobmedzuje ani vás, ani vašich voličov, aby ste si pozerali takéto obrázky, ktoré tu boli vystavené, ale my chceme strážiť naše deti. Takže poprosím vás, nestrašte tu nejakými smiešnymi víziami a obavami o Slovensko. Ďakujem.
M. Číž, podpredseda NR SR: (2007-06-28):
Ďalšiu otázku položil opäť Gábor Gál a to ministerke práce, sociálnych vecí a rodiny Slovenskej republiky Viere Tomanovej. Otázka znie: „Pani ministerka, kedy podpíše SR dohovor o právach zdravotne postihnutých?“ Poprosím, pani ministerka, odpovedať na otázku a oznámiť ukončenie odpovede.
Baránik, Alojz, poslanec NR SR (2021-12-10):
Ďakujem pekne, pán predsedajúci. Prosím, pán predsedajúci, aby ste dali hlasovať o tom, že Národná rada prerokuje vládny návrh zákona v druhom čítaní.
M. Číž, podpredseda NR SR: (2007-10-26):
(Minúta ticha.) Ďakujem veľmi pekne. Vážené kolegyne, kolegovia, vystúpením prihlásených s faktickými poznámkami sme ukončili vystúpenia v rozprave. Dovoľte mi, aby som vyhlásil rozpravu za skončenú. Zároveň by som prerušil rokovanie o tomto bode programu. Keďže sme sa dohodli, že hlasovať o obidvoch tých návrhoch, ktoré sme prerokovali, budeme hneď po skončení rozpravy, tak vyhlasujem ešte poslednú 10-minútovú prestávku na poradu klubov. (Reakcie z pléna.) Je potrebné, mám od spravodajcu informáciu, že je potrebné ešte doriešiť niektoré veci vo väzbe na, upozorniť kluby a prebrať hlasovanie, lebo ide o veľmi zložitú vec. Odpustite, 10 minút vydržíme ešte a za 10 minút to... (Reakcie z pléna.) Dobre, takže 5 minút. Dobre? Päť minút prestávka. Dohodnutí! (Prestávka.) (Po prestávke.)
Laššáková, Jana, podpredsedníčka NR SR (2012-11-28):
Dávam slovo spoločnému spravodajcovi z výboru pre pôdohospodárstvo a životné prostredie, poslancovi Jánovi Babičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
P. Hrušovský, predseda NR SR: (2004-05-20):
(Hlasovanie.) 128 prítomných, 120 za návrh, 8 sa zdržalo. Schválili sme uvedené návrhy zo spoločnej správy.
Ďurica, Ondrej, poslanec NR SR (2021-07-01):
Ďakujem, pán podpredseda. Pán Gyimesi, vy ste vo svojom prejave obvinil opozíciu a vyjadril ste niečo v tom zmysle, že ste nepostrehol v iných krajinách, že by opozícia takýmto spôsobom vystupovala. No ja vám zase poviem, že ja som nepostrehol, že by v iných krajinách alebo v okolitých krajinách vláda takým amatérskym a chaotickým spôsobom pristupovala k tejto pandémii, aby tak chaoticky a nejasne a veľmi nešťastne prijímala opatrenia a bojovala s pandémiou. Nebudem sa tu rozširovať o rôznych momentoch ešte vtedy Matovičovej vlády, kedy či už odborníci, lekárska komora alebo ktokoľvek, kto mal relevantný názor a mal jednoducho čo do problematiky povedať, bol vyhlásený za blázna, idiota, múdrosráča a podobne. Takže vy nehovorte opozícii o spackanom boji proti pandémii, pozrite sa v prvom rade na seba. Vy tu rozbiehate reality show, tá reality show bude plná reklám, plná peňazí, plná bláznenia ľudí, plná rozdelenia ľudí, pretože toto bude výsledok. Rozdelíte spoločnosť. A ja sa divím, že takýto návrh alebo takáto iniciatíva ide od pána Matoviča, pretože pán Matovič sa v súčasnosti teší obrovskej nedôvere a nepopularite slovenskej spoločnosti. A nechápem, ako chcete ľudí motivovať k tomu, aby sa dali očkovať, keď symbolom tejto vašej reality show a tejto lotérie bude práve pán Matovič. A skúste sa pozrieť aj na prípady zo zahraničia. Toto všetko vy považujete alebo hlásate ako konšpiračné teórie, tak sa pozrite, ako v zahraničí jednoducho tieto očkovania prebiehajú... (Prerušenie vystúpenia časomerom.)
Jurinová, Erika, podpredsedníčka NR SR (2013-09-11):
S reakciou na faktické poznámky pán poslanec Mikuš.
Fecko, Martin, poslanec NR SR (2010-09-09):
Ďakujem, pán predsedajúci. Žiadam, aby ste dali hlasovať o návrhu uznesenia Národnej rady Slovenskej republiky k Výročnej správe Slovenského pozemkového fondu za rok 2009 v tomto znení: „Národná rada Slovenskej republiky berie na vedomie výročnú správu Slovenského pozemkového fondu za rok 2009.“
Kalmárová, Viera, poslanec NR SR (2024-01-24):
Ďakujem za slovo, pán predsedajúci. Michal hovoril, že v tomto súboji o právny štát sa môžeme opierať aj o stanoviská európskych inštitúcií. Ale ja chcem povedať, že musíme sa opierať predovšetkým o silnú občiansku spoločnosť s fungujúcimi mimovládnymi organizáciami. To potrebuje každá demokracia a tá slovenská teda mimoriadne. To, čomu občianska spoločnosť na Slovensku momentálne čelí, má podľa pani prezidentky veľmi ďaleko od akejkoľvek vecnej kritiky. Povedala doslovne toto: „Sústavným šírením nepravdivých a zavádzajúcich tvrdení o občianskej spoločnosti ich pôvodcovia dosiahli nárast spoločenskej nedôvery a nevraživosti. Nenechajte sa preto, prosím, rozdeliť.“ Chcem dodať, že aj stanoviská mimovládnych inštitúcií odborného charakteru pomáhajú občanom pochopiť, v čom spočíva nebezpečenstvo predkladaných zákonov, ktoré deformujú právo a spravodlivosť. Sú zdrojom tiež nespochybniteľných argumentov, ktoré smerujú nielen k vláde, ale najmä k občanom. Sú aj zdrojom odvahy, aby sa ozvali aj tí, ktorí rozumejú, o čo v tomto súboji ide, a doposiaľ mlčali. Ďakujem.
Grausová, Natália, poslankyňa NR SR (2018-12-03):
Áno. Ďakujem. Milý kolega Mazurek, ja som na teba veľmi hrdá, že taký mladý človek a že máš taký zdravý rozum a veľmi zdravé názory. Chcem ešte pripomenúť, že za vlády Saddáma Husajna bolo v Iraku 700-tisíc kresťanov, ktorí tam spokojne žili. Teraz je ich tam, neviem, možnože ani jeden. Že všetci museli ujsť alebo sú vyvraždení. Ale čo sa čudujeme? Je to všetko v zmysle neomarxistickej ideológie a diktatúry a tyranie zo strany Spojených štátov a tyranie a diktatúry neomarxistickej Európskej únie. Takže nemáme sa čo čudovať. A vy, súdruhovia, všetci, ktorí zastávate tieto názory, ktorí zastávate zločineckú organizáciu NATO a zločineckú neomarxistickú Európsku úniu, tak vy všetci ste neomarxisti. A mňa by len zaujímalo, akým orgánom všetci rozmýšľate? Či už pán minister, ale aj všetci zástancovia zločineckej organizácie NATO a týchto vysielaní našich vojakov. Akým orgánom rozmýšľate?
Glváč, Martin, podpredseda NR SR (2016-09-23):
S faktickými poznámkami jeden pán poslanec. Ukončujem možnosť sa prihlásiť s faktickými poznámkami. Nech sa páči, pán poslanec Lukáč.
Gyimesi, György, poslanec NR SR (2022-12-06):
Dajte, prosím, hlasovať o bode číslo 11.
P. Hrušovský, podpredseda NR SR: (2002-07-04):
Pán poslanec Cuper chce vystúpiť v rozprave ako spravodajca. Nech sa páči, pán poslanec. J. Cuper, poslanec: Áno, ďakujem. Pán predsedajúci, budem reagovať iba na pána poslanca Ošvárta. Pán poslanec Ošvárt, máte tú smolu, že som bol dva roky...
Hort, Milan, podpredseda NR SR (2011-05-24):
Ďalej pán poslanec Juraj Blanár s faktickou poznámkou. Nech sa páči.
V. Veteška, podpredseda NR SR: (2006-02-24):
J. Cuper, poslanec: Ďakujem pekne, pán predsedajúci. Pán minister, vy ste povedali, že minister je iba politik, manažér, ktorý koordinuje prácu ministerstva. Ja by som už len za tieto slová vás jednoducho z funkcie mal chuť odvolať, pretože toto je absolútne nepochopenie podstaty, načo sú ministerstvá vytvorené ako štátne orgány. Ministerstvo, pán minister, riadi istý úsek činnosti spoločnosti, o ktorú štát má záujem. Teda medzi štátom a spoločnosťou existuje nejaká funkcionálna závislosť. Nám ide o tú závislosť, ktorá sa týka sféry štátnej kultúry. Ja viem, že v oblasti kultúry pôsobia aj iné inštitúcie, ako sú vyššie územné celky alebo obce. Nás zaujíma, že vy sa máte zaujímať v prvom rade o to, čo reprezentuje súčasť štátnej kultúry. Na to máte dávať prostriedky, o to sa máte zaujímať. Práve preto sme vám vyčítali, že rozpredávate štátne kultúrne inštitúcie, že zužujete pamiatkové zóny. Vaše pripomienky, že to bolo nejakých 13 objektov, o to tu vôbec nejde. Ide o to, že uľahčujete činnosť nadnárodných inštitúcií, aby si bezhlavo stavali bez ohľadu na to, či sa tam nejaké kultúrne pamiatky nachádzajú, alebo nie, a že podliehate tlakom nadnárodných inštitúcií, ktoré jednoducho kultúrne odnárodňujú hlavné mesto, ale aj celé Slovensko. A to je tá podstata nepochopenia vašej funkcie. Ďakujem za pozornosť.
Bugár, Béla, podpredseda NR SR (2010-12-15):
Pán poslanec Matovič.
R. Kaliňák, podpredseda vlády a minister vnútra SR: (2006-08-03):
O tom, z čoho ten prieskum vyplýval, z čoho ten prieskum vyplýval. Čo sa týka zmeny toho pomeru, viete, tam je práve to základné slovíčko, ktoré vám je naozaj vzdialené, a to je práve tá solidarita, to je ten problém, ktorý by sme radi nastaviť, to je už len súčasťou celého programu. Čo sa týka pána poslanca Kahanca, viete, vy ste priamo v protiklade s pánom poslancom Kužmom. On pred chvíľou kritizoval to, že niekto chce dotovať v podstate alebo teda zlepšiť pomoc mnohopočetným rodinám, je to tak, pán poslanec, hovorili ste to, vám sa to zase na druhej strane, pán poslanec, nepáči. Čiže vybavte si to najprv v rámci opozície a potom s tým príďte k nám. Čo sa týka, s pánom poslancom Slafkovským súhlasím, áno, myslím, že za tie štyri roky to ukážeme a budeme sa radi o štyri roky z toho zodpovedať, veľmi rád. A čo sa týka pána Janiša, viete o tom, pán Janiš, že keď je teda trochu slabšia slovenská koruna, že sa lepšie vyváža a že podnikatelia vtedy viacej zarobia? Skúste sa opýtať niekoho, kto robí vývoz, skúste sa opýtať niekoho, kto robí vývoz, potom to pochopíte. Ďakujem pekne.
Bugár, Béla, podpredseda NR SR (2016-06-15):
Nech sa páči, prezentujme sa a hlasujme o tomto návrhu, že prideľujeme návrh zákona jednotlivým výborom. (Hlasovanie.) Prítomných 137 poslancov, za návrh hlasovalo 137 poslancov. Tento návrh sme schválili, teda sme pridelili návrh zákona výborom a určili sme gestorský výbor. Nech sa páči, pozmeňujúci návrh.
P. Paška, predseda NR SR: (2006-10-20):
Chcem sa opýtať, či je na takýto postup, vzhľadom na to, že je opačný, ako sme ho schválili včera, všeobecný súhlas. (Súhlasná reakcia pléna.) Ďakujem vám veľmi pekne. Vyhlásim krátku technickú prestávku na to, aby sa mohli do rokovacej sály dostať všetky pani poslankyne a páni poslanci, zároveň ich požiadam, aby zaujali miesto v rokovacej sále, a po krátkej technickej prestávke pristúpime k hlasovaniu tak, ako sme ho schválili všeobecným súhlasom. Ďakujem. (Reakcia z pléna.) Päť minút. Ďakujem. (Päťminútová prestávka.) (Po prestávke.)
T. Cabaj, podpredseda NR SR: (2009-06-25):
Slovo má pani poslankyňa Ágnes Biró, pripraví sa Ján Senko.
Pellegrini, Peter, podpredseda NR SR (2024-02-08):
Prosím, prezentujme sa a hlasujme. Ešte raz poprosím naozaj o kľud a dôstojný priebeh celého rokovania. (Hlasovanie.) Prítomných 129 poslancov, za 51, proti 78. Námietku sme neschválili.
Kéry, Marián, poslanec NR SR (2014-09-19):
Ďakujem za slovo. Vážený pán poslanec, nič nie je len biele a nič nie je len čierne. Po vypočutí si vášho príspevku mám dojem, že všetko ďalej na západ od Slovenskej republiky je stále viac a viac belšie a to, čo je na východ od Kyjeva, je temné, čierne a niečo hrozné. S tým s vami vôbec nesúhlasím. Mali ste ambíciu vystupovať, a vždy to zdôrazňujete, že nie ste nepriateľ Ruskej federácie, ale nepočul som jedno pozitívne slovo na adresu Ruskej federácie. S tým, čo sa nestotožním s vami, ani to, že Spojené štáty chcete vylúčiť z toho procesu, že nemajú ambíciu zasahovať na Ukrajine. Pán poslanec, vy si myslíte, že návšteva ukrajinského prezidenta Porošenka v Spojených štátoch a jeho vystúpenie v Kongrese, pri ktorom zožal standing ovation, je náhodné? Takisto je náhodné, že prezident Spojených štátov Obama bol ubezpečiť pobaltské štáty, že ak by prišlo k najhoršiemu, tak my budeme ochotní vás ochraňovať? Čo sa týka Krymu, jediná vec, s ktorou s vami súhlasím, naozaj ide o anexiu Krymu a porušenie medzinárodného práva. Na druhej strane mi chýbalo v tom vašom vystúpení, aby ste povedali, že nesúhlasíte s Krymom aj preto, že musíme pozerať na naše národné a štátne záujmy. A to ste nepovedali. Súhlasím s tým, že referendum na Kryme nemôže byť demokratické a nemôže byť platné. Ďalej ste hovorili o tom, že vôbec nevidíte, že ide o nejaký súboj Západu a Východu. No, myslím si, že opäť to nie je tak. A čo sa týka Ruskej federácie, povedzte mi, prosím vás, kto je opozíciou Putina? Zjuganov, Žirinovský alebo nebodaj šachový veľmajster Kasparov? (Potlesk.)
Grendel, Gábor, podpredseda NR SR (2020-11-24):
Ďakujem, pán poslanec. Prosím, zaujmite miesto pre navrhovateľov. A dávam slovo spoločnému spravodajcovi z výboru pre hospodárske záležitosti pánovi poslancovi Rastislavovi Jílekovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Grendel, Gábor, podpredseda NR SR (2022-09-27):
Vyhlasujem rozpravu za skončenú. Pýtam sa pána navrhovateľa, či si želá záverečné slovo. Nech sa páči.
Kollár, Boris, predseda NR SR (2021-12-14):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Figeľ, Ján, podpredseda NR SR (2012-12-05):
Nepredpokladám, že pán Érsek chce reagovať. (Reakcia poslanca.) Ďakujem. (Reakcia ministra.) Takže, pán minister, nech sa páči, na základe rokovacieho poriadku máte slovo.
Blanár, Juraj, podpredseda NR SR (2021-10-21):
Ďakujem. Teraz udeľujem slovo pánovi spravodajcovi za gestorský výbor pre obranu a bezpečnosť, pánovi poslancovi Kyselicovi, aby predniesol informáciu k tomuto návrhu zákona. Nech sa páči.
Pčolinský, Peter, podpredseda NR SR (2023-05-25):
Ďakujem pekne. Zároveň chcem upozorniť bývalého ministra vnútra na porušovanie rokovacieho poriadku. V sále sa nefotografuje počas rokovania. Ja som to videl. Teraz poprosím pani spravodajkyňu, ktorú určil gestorský výbor pre verejnú správu a regionálny rozvoj, poslankyňu Janu Majorovú Garstkovú.
Glváč, Martin, podpredseda NR SR (2019-03-27):
S reakciou pani poslankyňa Blahová.
Glváč, Martin, podpredseda NR SR (2016-12-06):
Ďakujem. S faktickými poznámkami – dvaja poslanci. Ukončujem možnosť sa prihlásiť s faktickými. Nech sa páči, pán poslanec Rajtár.
Pčolinský, Peter, podpredseda NR SR (2023-05-17):
Vážené panie poslankyne, vážení páni poslanci, pokračujeme v popoludňajšom rokovaní desiateho dňa 90. schôdze Národnej rady Slovenskej republiky ďalším bodom programu, ktorým je druhé čítanie o návrhu poslanca Martina Čepčeka na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečené policajtov a vojakov a o zmene a doplnení niektorých zákonov. Návrh zákona má parlamentnú tlač 1368, spoločná správa výborov má tlač 1368a. Dávam slovo poslancovi Martinovi Čepčekovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov , tlač 1368.)
J. Liška, minister obrany SR: (2003-10-22):
Hlavným dôvodom predloženia tohto návrhu zákona je návrh na skrátenie dĺžky základnej služby ako jedného z druhov povinnej vojenskej služby z 9 mesiacov na 6 mesiacov, čo predstavuje postupný krok k dosiahnutiu plnej profesionalizácie ozbrojených síl Slovenskej republiky. V predkladanom návrhu zákona sa tiež navrhuje úprava tých ustanovení zákona o brannej povinnosti, ktoré sa pri jeho aplikácii ukázali ako problematické alebo nedostačujúce. Predloženým návrhom zákona sa v nadväznosti na uznesenie vlády Slovenskej republiky č. 371 zo 14. mája 2003, ktorým bola schválená Koncepcia usporiadania miestnej štátnej správy, navrhuje aj zmena zákona č. 319/2002 Z. z. o obrane Slovenskej republiky v znení zákona č. 330/2003 Z. z. tak, aby po zrušení okresných úradov bola ich doterajšia pôsobnosť na úseku obrany prenesená na obvodné úrady. Navrhuje sa tiež zmena zákona č. 370/1997 Z. z. o vojenskej službe v znení neskorších predpisov, kde sa v nadväznosti na skrátenie dĺžky základnej služby navrhuje upraviť nárok vojaka základnej služby a žiaka alebo študenta vojenskej školy vykonávajúceho základnú službu na riadnu dovolenku na 14 dní riadnej dovolenky za 6 mesiacov výkonu základnej služby. Vážená pani podpredsedníčka, vážené poslankyne, vážení poslanci, dovoľujem si vás požiadať o prerokovanie predloženého vládneho návrhu zákona a o jeho postúpenie do druhého čítania. Ďakujem za pozornosť. (Potlesk.) Z. Martináková, podpredsedníčka NR SR: Ďakujem, pán minister. Bola ocenená vaša premiéra vo funkcii ministra. Dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Jozefovi Šimkovi.
Kotleba, Marian, poslanec NR SR (2020-07-24):
No, vážené kolegyne, vážení kolegovia, dovoľte, aby som ako predseda poslaneckého klubu povedal, o čo sa, čo, o čo tu išlo v reakcii teda na kolegu Mazureka a kolegu Suju. My sme dostali obrovské množstvo veľmi negatívnych reakcií od občanov, ktorí nechápali, ako premiér v čase, keď je odvolávaný v parlamente, môže ísť domov do Trnavy spať. Videli ste sami, že my sme sa nezapájali do tejto debaty, neútočili sme ani sme nemali nejaké výpady, ale jednoducho museli sme reagovať na to, že ľudia boli pobúrení tým, že pán predseda vlády v čase, keď celý parlament tu zostal sedieť, pretože koalícia si to tak schválila, aby sme rokovali bez prestávky až, aj po devätnástej, až kým to nebude schválené, alebo teda kým to neprerokujeme, a pán predseda, proste predseda vlády, premiér, odíde do Trnavy. Čiže toto bola naša reakcia. Ja sa vám chcem všetkým za to ospravedlniť, ak sa cítite byť nejakí zdržiavaní. Ale myslím si, že je veľmi dobré, že pán premiér znova prišiel medzi nás, že tu bude sedieť, až kým parlament neukončí svoje rokovanie, pretože bola to jeho koalícia, ktorá zmenila rokovací poriadok na dnešný deň tak, že budeme rokovať, až kým sa bod neprerokuje. Ďakujem pekne za pochopenie a želám, aby sme v prospech Slovenskej republiky to tu ukončili.
P. Hrušovský, podpredseda NR SR: (2001-10-30):
(Hlasovanie.) Prítomných je 106 poslancov,  za návrh 97, zdržali sa 7,  nehlasovali 2. Návrh sme schválili. Panie poslankyne, páni poslanci, pán poslanec Oberhauser sa ešte hlási pred obedňajšou prestávkou. V. Oberhauser, poslanec: Pán predsedajúci, prosím, aby ste dali zopakovať obidve hlasovania, lebo pán poslanec Moric znemožnil poslankyni Malíkovej hlasovať. Zobral jej hlasovaciu kartu.
Laššáková, Jana, podpredsedníčka NR SR (2014-06-27):
Príjemné, dobré ráno, vážené panie poslankyne, páni poslanci, otváram štvrtý rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Rastislav Čepák, Jaroslav Demian, Tibor Lebocký, Lucia Nicholsonová, Richard Raši, Zsolt Simon, Richard Sulík, Branislav Škripek. Na zahraničnej pracovnej ceste je podpredsedníčka Národnej rady Renáta Zmajkovičová a poslanci Ľuboš Blaha a Martin Fronc. Pokračujeme v prerušenom rokovaní v prvom čítaní o návrhu poslanca Alojza Hlinu na vydanie zákona, ktorým sa dopĺňa zákon č. 483/2001 Z. z. o bankách (tlač 1075). Včera neukončil svoje úvodné slovo navrhovateľ poslanec Alojz Hlina, ktorému teraz odovzdávam slovo. Nech sa páči, pán poslanec. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 1075.)
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 135 poslancov, za 84, proti 10, zdržalo sa 41. Konštatujem, že sme schválili vládny návrh novely zákona č. 272/2015 Z. z. o registri právnických osôb . Teraz vyhlasujem dvojminútovú prestávku a potom budeme pokračovať v návrhe, návrhu pani poslankyne Bittó Cigánikovej. (Prestávka.)
Glváč, Martin, podpredseda NR SR (2018-05-10):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Vladimírovi Matejičkovi. Nech sa páči.
Pellegrini, Peter, podpredseda NR SR (2020-07-15):
Ďakujem pekne, pán minister. Dávam slovo spoločnému spravodajcovi z vý... z výboru pre hospodárske záležitosti pánovi poslancovi Ľubošovi Krajčírovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec, máte slovo.
Laššáková, Jana, podpredsedníčka NR SR (2015-11-10):
S reakciou pán podpredseda, nech sa páči.
Laurenčík, Milan, podpredseda NR SR (2022-02-22):
Na faktické poznámky bude teraz reagovať pán poslanec Peter Pellegrini. Nech sa páči.
Kadúc, Miroslav, poslanec NR SR (2013-02-12):
Ďakujem za slovo. Ja vlastne poviem to, čo povedal pán poslanec Hraško, a ja len to tak zopakujem a zosumarizujem. Pán poslanec Novotný, pre vás je prekvapivé, že prišiel tu vlastne prvý Róm a pokúša sa dať prvé konštruktívne riešenie za 20 rokov, keď ste to neboli schopní urobiť vy za vašej 10-ročnej vlády, a javí sa, že ani, žiaľ, ani SMER. Tak prvý Róm musel prísť, aby sa o to aspoň pokúsil, a vy mu hádžete polená pod nohy. Výborné. To je veľmi konštruktívne. Ten návrh, ktorý predkladáte vy aj pán Kaník, je veľmi jednoduchý, veď to je, to je otázka pre ministerstvo možno deň. Prečo ste to dokelu neurobili? Však to bolo, šmahom ruky to máte spravené, teraz sa tu hráte na nejakých spasiteľov. Úplne zbytočné. A keď vy ste teda útočili na nás, ja sa cez to prenesiem a tento návrh proste podporím, lebo ho považujem za dobrý, len nebuďte farizeji, prosím vás. A pre tých, ktorí si myslia, že je to nútená práca, že Zákonník práce a iné obmedzenia – ste vo vláde, nech sa páči, pripravte podklady, aby sa to zmenilo. Máte na to. Ďakujem.
Hrnčiar, Andrej, podpredseda NR SR (2016-11-28):
Ďakujem. Ďalšou vystupujúcou v rozprave je za klub OĽANO pani poslankyňa Jurinová.
Pčolinský, Peter, podpredseda NR SR (2022-12-05):
Na vaše vystúpenie štyri faktické poznámky. S prvou faktickou poznámkou pán poslanec Kočiš.
B. Bugár, podpredseda NR SR: (2002-04-03):
(Hlasovanie.) Prítomných 101 poslancov, za návrh hlasovalo 100, zdržal sa 1. Konštatujem, že sme navrhované uznesenie schválili. Teraz pristúpime k hlasovaniu o vládnom návrhu a spoločnej správe k vládnemu návrhu zákona, ktorým sa mení a dopĺňa zákon číslo 95/2000 Z. z. o inšpekcii práce a o zmene a doplnení niektorých zákonov . Nech sa páči, pán spravodajca. M. Mesiarik, poslanec: Vážený pán predsedajúci, dajte spoločne hlasovať o bodoch spoločnej správy pod číslom 1 - 11 s odporúčaním gestorského výboru tieto body schváliť.